Felemelkedhet a soproni teke
Kezdõdik a soproni tekepálya felújítása. A következõ szezonban még az NB I-ben való bentmaradás a cél, ezt követõen szeretne visszajutni a Szuperligába a Sörgurítók együttese.
A jövõ héttõl olyan nagyszabású felújítási munkálatok veszik kezdetüket Sopronban a Gyõri úti tekepályán, amelyek következtében megmenekülhet a város szép hagyományokkal bíró tekesportja.
Pár éve, mint ismeretes, azért minõsítették vissza másodosztályúvá – ami ebben a sportágban az NB I-et jelenti – a Soproni Sörgurítók tekecsapatát, mert a városban nem volt a legmagasabb osztályú minõsítéshez nélkülözhetetlen panelos pálya.
Azóta a Szuperliga helyett a másodosztályban, az NB I-ben versenyeznek a soproniak. A legjobb helyi játékosok persze „kapósak" voltak az élvonal csapatainál, no meg Ausztriában, és vagy két csapatra való tekés játszott magasabb szinten. A Szuperligában a Répcelak volt a legnagyobb „felvevõpiaca" a soproni játékosoknak.
A jövõ héttõl azonban az önkormányzat támogatásának köszönhetõen elkezdõdik a tekepálya felújítása, amelynek köszönhetõen már az élvonal követelményeinek megfelelõen panelpályává alakítják a Gyõri úti létesítményt.
Amint arról Weinacht János, a Soproni Sörgurítók szakosztályvezetõje, edzõje – szükség esetén még játékosa is – lapunk érdeklõdésére elmondta: jó esély van arra, hogy bõ egy év múlva több kitûnõ játékos, korábbi utánpótlás-válogatott, korosztályos szinten Világkupa- és EB-érmes versenyzõ – többek között a répcelaki különítmény – visszatérjen a Sörgurítók csapatához.
„Az õsszel kezdõdõ szezonban az új pályaborítás számunkra is új lesz, tehát a riválisok körében méltán félelmetesnek tartott hazai pálya elõnye a szeptemberben kezdõdõ szezonban jelentõsen csökken" – fogalmazott a sportvezetõ, hozzátéve: lehet, be sem fejezõdik a felújítás a bajnoki évad kezdetére.
„Addig is más pályákon gyakorolunk, várhatóan kijárunk Ausztriába edzeni, esetleg edzõmeccseket játszani. Aztán majd játékosainknak %BBbe kell lõniük%AB az új pályát, és valószínûleg a szezon elején lesz pár forduló, amikor a hazai pályára kiírt meccseknél felcseréljük majd a pályaválasztói jogot" – fogalmazott Weinacht János.
A 2014–15-ös szezonban a Sörgurítók számára az elsõdleges cél az NB I-ben való bentmaradás kiharcolása lesz. S ha minden jól megy, a következõ szezonra erõsödhet meg úgy az együttes, hogy a Szuperligába való visszakerülést megcélozza.
teke sport sportsopron Sopron